mteb/NusaParagraphTopicClassification huggingface dataset:
Olahraga selancar air atau surfing yang berbahayo ini mmenag sudha mulai banyak pemintanyo. Walaupun olahrago ini temasuk ke katagori olahrago ekstrem tali sebenenrnyo olahraga ini bisk kito kuasai amen kito paham ilmunyo. Walaupun olahrago ini sangat menuntut nyali besak tapi olahraga ini memang menyenangke. Apolagi buat uwong yang senneg samo tantangan dan seneng bepacu samo adrenalinnyo. Menurut aku olahraga surfing ini lah cocok buag uwong yang punyo jiwo petualang dan seneng samo tantangan. Makonyo olahraga ini kebanyakan disenengi samo uwong lanang kareno memang lananglah yang banyak seneng samo tantangan menurut aku. Walaupun ado jugo betino yang seneng samo tantangan ini.
Nabi Muhammad SAW merupoke panutan atau contoh hidup bagi uwong muslim. Nabi Muhammad adalah Rosul yang diutus Allah SWT  untuk membawa ajaran Islam ke muko bumi ini. Banyak prilaku dan kebiasaan beliau ni yang biso jadi contoh untuk kito umat muslim. Inshaallah amen kito jadike nabi Muhammad SAW panutan, kito biso hidup sehat secaro jasmani dan rohani, baek di dunio maupun diakherat. Untuk kito ketahui ado berbagai aktifitas yang senneg dilakuke samo nabi Muhammad SAW kalo dio lagi punyo waktu senggang, diantaranyo latihan berkudo, latihan berenang, samo latihan memanah. seluruh latihan ini sekarang ini sudah masuk ke dalam cabang olahraga. Jadi untuk ngelakuke kegiatan ini memang butuh kekuatan fisik, dan biso juga bemanfaat untuk yang ngelakukennyo.
Kim jong un meropoke presiden pemimpin korea utara. Walaupun negaro Korea Utara tertutup dari dunio luar yang modern, tapi presiden mereka kim jong un punyo hobi yang modern. Untuk ngisi waktu luangnyo, presiden kim jong un ruponyo seneng maen roller coster. pernah dio maen roller coster bareng samo diplomat dari negaro-negaro laen pas pembukaan taman bemaen di Pyongyang korea Utaro. selain maen roller coster, kim jong un pulo seneng maen hp pas lagi maso senggangnyo bahkan pas rapat kenegaraan pernah tejingok samo media korut kim jong un maen hp pas rapat. sikok lagi hobi kim jong un tuh nonton pertandingan bola basket NBA bareng samo atlet pensiunan MBA.
Taon depan insyaallah aku berangkat ke belando untuk lanjutke sekolah Megisterku. Aku bakal netep dibelando sekitar 2 taon nyampe 4 taon. Tapi sebelom aku pegi ke belando aku ado rencano nak pegi ke belahan timur Indonesia, aku denger ujinyo banyak surgo tesembunyi disano. Aku ado rencano nak ke pulau komodo dan sekitarnyo. Aku sempet cari-cari di internet info buat kesano tapi dengan tarip yang dak pulo mahal, ternyato kito biso kesano tanpo ngeluarke duet yang banyak. Aku ado rencano pegi naek motor dari surabaya samo duo kawna aku. Kiro kiro siapo yang nak melok kami njingok surgo teridah di timurnyo indonesia, dak butuh duit banyak kareno gek kito ngebolang samo-samo. Bagi yang nak melok samo kami biso langsung hubungi no yang tesedio, mokasih.
Memang bener bener nian kawan aku ni. Pernah aku diajak secaro tibo tibo samo kawna aku buat nonton pertandingan bulu tangkes di istora senayan. Sesampeknyo di Istora senayan ternyato tiketnyo bayar 600.000. Kaget aku soalnyo duit sembak itu banyak buat aku yang anak kosan ini. Tapi untungyo aku memang lagi pengen nyari hobi baru dan lumayan seneng samo buku tangkes jadi yo dak papolah pikir aku. Ternyato pas sudah di dalem aku ngerasoke euphoria pertandingan yang seru nian, dan ini jadi pengalaman yang seru buat aku. Aku dak meraso nyesel samo sekali, malah aku ketaguhan untuk nonton lagi. Dan jadi lebih sering nonton pertandingan langsung daripado dari tipi sekarang-sekarang ini.
Jama sekarang memang jaman canggih, saking banyaknyo hp canggih sekarang ini banyak bayi yang bawah limo tahun lah ngerti maenke hp. Buka youtubw nyari lagu lagu yang mereka senengi. Tapi yang aku khawaterke mereka tepapar samo tontonan yang dak baek, apolagi bayi dibawah umur limo tahun dayo rekam otaknyo kuat. Nah tapi jaman sekrnag memang susah amen nak ngelarang anak make hap, kareno kadnag sebagai ibu rumah tangga kito jugo punyo banyak kesibukan yang akhernyo galak dak galak make hp buka youtube untuk diemke anak. Tapi setelah kupikir-pikir, aku sekarang lebih seneng nyuruh anak nonton youtube di tipi. Make tipi kan anak belom biso ngeganti gantindewek, jadinyo tontonan masih kito yang ngontrol. Selaen itu jugo mato anak jugo lebih tejago daripad nonton youtube di hp. Nah ayok jangan biasoke ngasih hpnke anak bayi dibawah limo tahun, pake tipi bae amen sekedar nonton youtube.
Banyak taman hinuran dan tempat tempat wisata, dimano biasonyo rame didatengi pas musim liburan banyak yang tutup. Memang Pandemi Covid-19 ini bikin tempt wisato tutup galo. Tempat tempat itu amen hari biaso ado pengunjungnyo bahkan kami jugos eri g pegi bewisato, tapi kareno larangan pemerintah buat keluar rumah dan kumpul-kumpul, jadinyo ngatek wisatawan yang dateng. Kondisi mak ini biso bikin taman hiburan bangkrut, kareno dak ado pemasukan. Entah nyampe kapan kondisi ini berenti, sebelum ditemukenyo vakasin untuk covid mako biso bae banyak taman hiburan yang tutup permanen. Kareno dak biso nanggung beban pengeluaran yang harus dikeluarke, ditambah ngatek nian pemasukan.
Janganlah galak buang sampah sembarangan, apolagi di tempat tempat umum mecak ditempat pariwisato. Buat wisatawan yang lagi liburan ditempat wisato alam marilah samo samo kito jago alam kito biar tetep bersih demi kebaikan kito bersamo. Pemerintah jugo sudah berusaho ngasih penyukuhan tentang bahayonyo amen kito buang sampeh sembaranagn. Boleh bae amen nak liburan ke tempat alam samo sanak keluarago atau samo kawan kawan, tapi inget jangan  samoek ninggalke sampah disano. Kalo sekironyo dak ngatek tempat sampah yang biso ditemuke kareno tempatnyo belum ado pengurusnyo, sampah yang kamu bawa biso dikantongi dulu trus dibawak balek. Jangan dibuang sembarangan, kareno agek biso ngerusak tempat wisato itu dan biso bikin lingkungan sekitarnyo jadi tercemar. Mohon dibiasoke untuk dak buang sampah sembarangan apolagi ditempat tempat fasilitas umum.
Makan siang yang idak direncanoke di nasi padang Ampera yang lokasinyo pas didepan apartement Metropolis Surabaya.  aku pengen makan siang disini karno pas dijalan jingok warung padang ini banyak yang ngantri. Laju nyubo bae sapo tau lemak. Setelah nyobai , alhamdulillah idak salah wong banyak ngantri. Rasonyo lemak dan hargonyo pas dikantong. Menunyo beragam, dan bumbunyo belimpah. Dak nyesel lah nyuboi nasi padnag ini walau idak terencano, dan malah ketagihan. Buat yang sering lewat didepan padang ampera ini, jangan ragu mampir buat sebungkus nasi padangnyo. Dijamin puas dan bikin seneng. kareno agak saro nyari masakan padang yang lemak dengan hargo yang ramah dikantong didaerah surabaya ini. Jadi aku bakal langganan di sini, buat yang lain harus nian cubo nasi padang ini.
Chef Juna itu Koki terkenal yang jadi juri di acaro kompetisi masak-masak yang namonyo Masterchef Indonesia. Kareno terkenal itu laju netijen manngel dio selebriti chef, tapi sebenernyo chef juna dak seneng disebut mak itu. Pas ditemui di restoran punyo dio, chef juna nyampeke amen dio dak nyaman nian samo panggiman selebriti chef. Dio punyo pendapat amen istilah selebrity sef tuh dak jelas maksudnyo apo. Menurut dio istilah sebutan chef tu berupo pembentukan, yang artinyo ado proses untuk dapetke julukan chef. Jadi penyebutan chef selebriti menurut sef juna agak mengacau. Kareno banyak uwong terkenal mecak aktor, atlet, politikus ngapo idak dipanggil selebriti aktor, selebriti atlet, atau selebriti politikus? Ngapo cumak sef yang tekenal bae yang dikasih panggilan selebrity chef?
Selaen Gunung , kito biasonyo pegi ke panatai untuk liburan. Banyak aktifitas yang biaso kito liuke di pantai. Dan sekarnag banyak kegiatan menyelam bawah laut atau cuma snorkeling bae dipermukaan laut. Tapi samo jugo ini menimbulke masalah baru, kegiatan ini jugo menyebabke masalah baru di lingkungan. Aktipitas ini memang seru dilakuke, kareno kito biso menikmati keindahan alam bawah laut. Tapi saking banyaknyo yang ngelakuke aktipitas ini dan idak dibarengi dengan pengetahuan yang baik. Alhasih ado anceman untuk kehidupan trumbu karang bawah laut. Banyak laporan dari berbagai tempat kalo aktipitas ini biso merusak trumbu karang yang jadi habitatnyo ikan ikan untuk idup.
Untuk kesehatan smao kebugaran badan yang lebih baik, beolahraga tiap hari wajib dilakuke. Tapi sayangnyo banyak uwong yang sibuk nyampek dak punyo waktu untuk olahraga. Solusi yang biso diambek adalah dengan ngelakuke olahraga ringan di rumah. Olahraga ringan ini juga idak ngabiske biayo apopun dan Kau idak harus pegi keluar rumah. Diantara olahrago ringan yang biso kit laiuke dirumah adolah, sit up, wall sit, plank, yoga, push up, lompat tali dan amaih banyak lagi. Nah mulai sekarang dak ngatek alesan sibuk untuk biso olahraga. Kalian harus cubo olahraga ringan ini dirumah kamu maseng maseng. Demi hidup sehat ayo jangan lupo beolahraga walaupun dari rumah.
Siapo yang punyo cita cita pengen jadi pegawai kantoran? Amen dijingok memnag tejingok keren nian begawe dikantoran, apolagi kantornyo ado dikawasan bisnis di pusat jakarta. Mulai tejingok keren kerno caro bepakaian yang modis modis, belom lagi amen denger gaji mereka yang begawe dikantor kantor daerah sano psti apdo tegiur pengen begawe disano. Tapi menurut aku pribadi kalo memang kito punyo skill laen yang biso ngasilke duit , aku sih lebih milih ngebangun bisnis jasa sesuai skill yang aku punyo daripado aku begawe ditempat tempat keren. Kerno menurut aku gaji yang kamu terimo disano memang besak tapi gayo idup kamu jugo pasti besak amen njingok lingkungan kantor tempat kamu begawe. Jadi seimbang sebenrnyo, ujung ujungnyo mungkin jadi susah nabung. Kalo misalnyo kito buka bisnis jaso dewek kan kito biso bebas beekspresi, punyo waktu luang pastinyo, dak teikat smao aturan kantor dan amaih banyak kelebihan laennyo. Tapi amen memang belom ado pilihan laen selaen begawe dikantor, yo harus tetep dijalani dnegan sungguh sungguh. Yang penting begawe tuh yang berkah rejekinyo, bukan banyaknyo tapi prosesnyo harus bener dan halal.
Candi Prambanan adalah candi yang terletak di Daerah Istimewa Yogyakarta. Candi prambanan punyo cerito rakyat yang melegenda. Jumlah candi prambanan ini duli menurut legendanyo sekitar 999 candi yang seharusnyo ado 1000. Gagalnyo dibangun candi ke seribu dikarenoke marahnyo bandung bondowoso yang saat itu lagi ngebangun candi ini sesuai permintaan roro jonggrang. Menurut legenda Bandung bandowoso pengen ngambek roro jonggrang sebagai bininyo, tapi roro jonggrang dak galak dikernoke si Bandung bondowoso ini sudah ngebunuh bapaknyo roro jonggrang buat nakluke ekrajaan mereka. Laju Roro Jonggrang ngebuat persyaratan untuk jadi bininyo Bandung Bondowoso. Syaratnyo buatlah 1000 candi dalem semalam, dan ternyato Bandung bondowoso mampu hampir nyelesaike candinyo ke 1000 dalam semalam. Tapi roro jonggrang dengan tipi muslihat dio bikin fajar yang dateng lebih awal dengan nyuruh ayam bekokok sebelom waktunyo, dio jugo nyaloke api di ujung timur biar mecak matahari terbit, yang mano balo bantun jin yang nolong Bondowoso belarian ninggalke candi ke 1000 yang belom selesai. Nah akhirnyo gagal dibuat candi ke 1000 dan marah si Bondowoso dikutuklah Roro jonggrang jadi arco dan pelengkap candi ke 1000.
Salah sikok senjato tradisional Indonesia yang dipake selamonlernag melawan penjajah adolah bambu runcing. Bambu runcing merupoke senjata tradisional yang tebuat dari pohon bambu, yang diruncingkan bagian ujungnyo jadi mecak cak tombak. Konon katonyo bambu runcing ini merupoke senjato yang mudah didapat dalam melawan penjajah kareno indonesia dulu dak ngatek dano untuk beli senjato api. Masih belom jelas siapo pencetus awal dibuatnyo bambu rimcing yang dikenal sebagai senjato masal yang dipake untuk ngusir penjajah, tapi menurut beberapo sejarah senjato ini dipake pertamo kali oleh pemuko agama Islam K.H Subkhi. Dulu bambu rumcing bukan senjata biaso bae tapi ado kekuatan doa dan pengisian tenago dalam di dalamnyo.
Robot merupoke seperanglat alat mekanik yang dibuat untuk ngebantu manusio dalam melakukan beberapo tugas. Robot memnag dibuat dengan bemacam macam bentuk sesuai imajenasi pembuatnyo. Sistem yang dipake untuk menggerakan robot ini adalah kecerdasan buatan, jadi robot jugo punyo otak mecak manusio tapi otak buatan. Walaupun dak biso nyamoi kecerdasan manusio, tapi robot biso ngerjoke berbagai macam pekerjaan manusio. Di masa sekarang banyak kito temuka mesin mesin yang ngegantike gawean manusio. Awalnyo daei mesin mesin inilah teciptalah robot. Robot biaso diciptake untuk ngegaweke gawean yang susah digaweke samo manusio kerno terllau berat atau kotor. Tapi jamansekarnag robot robot diicptake untuk kepentingan hiburan manusio. Dijama sekarang robot robot pun semakin canggih bahakn ado yang bebentuk manusio.
Duli aku sering maen laptop dipucuk kasur. Kareno dulu kan aku kalo nulis skripsi kan emmang nualoke laptop ampir 24 jam per hari. Sebab amen nulis skripsi kadnag ide muncul kalan bae. Nah kadnag jugo laptop aku pake but nonton film. Nah dulu aku idak pake kipas angin yang buat mesinnyo, trus laptop jugo aku taroh dipucuk kasur. Ternyato laptopnyo panas dna gampang lemot. Menurut akh memang laptop dak biso dipake 24 jam  terus terusan biso ngerusak mesin. Trus jugo jangan narok laptop dipermukaan yang nyerap panas kareno biso imbas ke laptop jadi panas pulo. Nah amen kamu pangen laptop kamu awet, menurut aku kamu harus perhatike waktu ngechargenyi, trus tu jangan sampek nyaloke laptop terus terusan walaupun dak dipake. Lebih baek dinatike bae buat ngejago mesin tetep dingin dak kepanasan. Kalopun memang tepakso dipake selamo mungkin menurut aku kasih kipas angin tambahan buat dibagian mesin bawahnyoz Selain itu jangan taroh laptop dipucuk kasur, taroklah laptopnyo dialas yang idka byerep panas misalnyo meja.
ikan samo kerang adalah makanan laut yang mengandung konsentrasi tinggi protein dan kandungin nutrisi laennyo, yang rendah lemak jenuh, dan mengandung asma lemak omega 3 yang berhargo. Maknan ini tebukti bagus untuk kesehatan jantung dan perkembangan otak untuk budak budak yang masih dalam maso pertumbuhan. Cuma kareno sekarang aer laut banyak yang tercemar samo merkuri ado kemungkinan ikan dan kerang jugo mengandung merkuri dan biso berbahaya bagi tubuh. Dak katek ikan yang bener-bener bebas merkuri ataupun polutan laennyo. Jadi sebaeknyo walaupun ikan baek bagi tubuh jangan mengkonsumsinyo belebihan , untuk mengurangi paparan merkuri dan polutan laennyo yang biso masuk ke jaringan tubuh kito lewat kito makan ikan atau kerang.
Tragedi yang mewarnoi pertandingan antaro Aremania samo Persebaya di stadion kanjuruhan Malang ngebuat sedih paro pecinga bola. Banyak spekulasi yang beredar, antara polisi samo pendukung aremania. Menurut cerito polisi bahwo tragedi ini diawali smao pendukung aremania yang mulai belaku dak tekontrol yang turun dari tribun ke lapangan. Hal inilah yang ngebuat polisi polisi make gas aer mato intuk ngehentike rombongan pendukung aremania masuk ke lapangan. Tapi menurut lendukung aremania bahwo mereka harus turun kareno oengan ngasih tau polisi amen berenti membake gas aer mato kareno dibtribun masih banyak penkntin yang belom keluar, diantaranyo ado betino betino dan bidak budak kecik. Tapi menurut beberapo yang ngerti aturan tentang gas aer mato ini nyatoke amen penggunaan gas aer mato didalam stadion itu nyalahi aturannyo FIFA.
Buah kurma itu buah yang rasonyo manis dan bagus untuk dikonsumsi kerno banyak nian manfaatnyo buat tubuh kito. Menurut beberapo penelitian buah ini merupoke sumber serat makanan yang baek. Tegantung samo jenis dan tahap kematangannyo, sekitar 6,4% nyampek 11,5% kandungan kurma terdiri dari serat terutamo jenis yang idak pacak larutz Makanan yang kayo samo jenis serat idak larut pacak ngebantu untuk madetke tau dan melancarkae pencernaan. Dengan kato laen, makan makanan beserat tiap ari (sekitar 25-30 gram/ hari) pacak mencegah kamu dari masalah diare samo saro meseng. Di sisi lain, kandungan fenolik tinggi dalam buah ini membantu membersihkan usus sehingga berpotensi menurunkan risiko Anda terkena kanker usus.
Setelah ngelahirke, memang badan aku terlalu mekar nian. Aku naik sekitar 15 kilo dari berat aku sebelum hamil. Aku sempet stres pas abis ngelahirke itu, stres kareno pertamonkalo jadi ibu ngeraso berat nian, ditambah lagi aku stres mikirke penampilan aku yang ngebengkak nian. Berhubung aku nyusui bayi jadi aku dak biso sembarangan diet diet, takutnyo air susu nyo malah dka keluar dan kasian samo bayiku. Akhernyo aku konsisten olahraga setiap hari walaupun aku mulai dari yang tingan ringan dulu. Tiap pagi aku usahoke jalan pagi sambil dorong stroler anak aku sekalian ngirul udaro lagi yang seger. Selain jalan santai dipagi hari, aku jugo latihan dumbell dirumah biar biso ngencengke kulit tangan aku yang begelambir.
Palembang merupoke kota deket pesisir laut, dan banyak muaro sungai yang menuju ke laut. Dengan tekstur geograpi yang mak ini, mako kota palembang banyak nian ngehasilek ikan ikan yang beragam. Makinyo olaham ikan banyak ditemuke sebagai makanan khas kota palembang. Berabagai macam makanan asli palembag yang bahan dasarnyo tebuat dari ikan, diantaranyo pempek, tekwan, model, otak otak, mi lakso udang. Tapi yang paleng terkenal sampe keseluruh indonesia itu adolah pempek. Sejarah awalnyo makanan pempek ini dari uwong keturunan tionghoa yang punyo ide untuk buat makanan olaham dari ikan yang berbeda. Abis tuh dio jual keliling dusun, kareno namo dia apek wkng manggil namo dio amen nak beli " peek peekk " lajulah namo makanna yang dio jual ini ajdi pempek yang jadi oleh oleh khas wong palembang sekarang.
Budak budak kecik memang seneng ngelakuke hal yang menyenangkan. Nah hal ini ngejadike banyak budak keciknyanh kesenengan maen game. Bahkan ado beberapo budak yang smaoek kecanduan maen game kesenengannyo. Kecanduan budak budak yang amen game sebenrnyo dak bagus buat perkembangan anak. Abhakn dibeberapo anak ini biso bedampak negatif amen idak diterapi. Sebenernyo maen game itu hal yang wajar dan biso bikin rileks otak, tapi amen lah kecanduan sampe dak tau waktu dan bedampak negatif samo anak mako game memang bahayo. Menurut beberapo penelitian budak yang kecanduan game bakla punyo sipat yang agresif, konsentrasi bekurang, gangguan motorik , kesehatan matonyuo teganggu dan laen sebagainyo.
Siapo yang kangen samo maso keciknyo? amen diinget inget jaman dulu budak budak belom ngerti hp belom ngerti teknologi, kareno memang dulu teknologi ngatek. Dulu aku sering ngabiske waktu maen samo kawan, trus amen lah sore pegi ngaji ke mushola deket rumah. Di tempat ngaji biasonyo belajar iqro, belajar sholat smao ngapalke doa doa. Dulu pokoknyo banyak nian aktipitas seharian. Trus amen tiap beduk maghrib jugo langsung ke mushola sembayang disano. Abis maghrib biaosnyo ngaji lagi nungguke isaaq, nyampe abes sholat isaaq baru balek ke rumah untuk belJar ngerjoke PR buat besok. Mak itulah kegiatan budak kecik dikampungvpas jaman 90an.
Korea Selatan merupoke negaro yang banyaknjadi tujuan tempat wisato buat wong indonesia. Demam korea ini emmang bikin pegi ke korea selatan ini jadi impian buat uwong yang pecinto korea. Di Korea selatan transportasi wisatonyo mudah diakses. Sudah banyak akses seput dimano-mano. Ado jugo bus wisato yang biso nganterke wisatawn ke mano bae tjuan wisato mereka. Bahkan amen kamu nak bewisata keluar pusat kota pun idak terllau susah untuk ngedapetke transportasinyo. Setiap trasnportasi di korea selatan jugo difasilitasi samo wifi gratis. Selain itu untuk hargo transportasi jugo banyak ragam mulai dari bus, subway, sepurbawah tanah, bahkan taksi. Nah wisatawan biso nyesuaike smao duit mereka untuk milih tranaportasi mano yang kiro kiro sesuai samo duit sangunyo.
pengalaman liburan yang idak biso aku lupo wkatu liburan ke banyuwangi samo keluargo besak dari mama. Waktu itu kami pegi sore dari surabaya , nah ps nak masuk alas gumitir itu hari lah gelep nian. Ceritonyo kami bawak mobil pribadi galo jadi beiringan mak itu.  Nah sekitar jam 2 pagi kami ngelewati alas gumitir tuh, ntah ngapo bulu kuduk aku merinding, trus keadaan jalan emang gelep nian. Alas gumitir ini terkenal samo cerito-cerito horor, trus memang kondisi jalan disini memang agak curam.Banyak kelokan dan jurang curam di kiri jalan. Ditambah banayak pohon pohon besak dan penernagan jalan yang idak maksimal.
Es doger, pastinyo kami lah tebiaso denger namo minuman ini kan? Es doger ini salah satu minuman tradisional yang asalnyo dari kota cirebon jawo barat. Ado beberapo sejarah tentang asal usul es doger, entah bener apo idak kerno ini cerito turun temurun dari wong tuo jaman dulu. Pado jaman dulu Es doger yang terbuat dari kelapo mudo yang diserot, dinjuki susu samo tape dan campuran laennyo dijual dengan caro dipikul kesano kesini. Sampek akhernyo ado penjual yang punyo ide jualan make gerobak. Si penjual es kelapo ini ngedorongi gerobaknyo kolar keler ke dusun-dusun. Sampek akhernyo dipanggilah mamang es Doger ( Dorong Gerobak).
Tenis sekarang ini lagi banyak disenengi samo uwong. Olahraga sikok ini tekesan berkelas memang, dan banyak jugo akhir akhir ini klub tenis yang diisi paro artis dna influencer. Bahkan pertandingan tenis artis sudah mulai dibikin untuk menarik minat penionton. Nah demam untuk main tenis ini sudah mulai nyebar ke wargo wargo biaso. Nah but kamu yang butuh raket tenis biso dateng ke toko Sudirman Sport yang belaamat di Jl Lintas Sumatera No 124 H, 17 ilir , Kec Ilir I, kota Palembang. Bukan cumak raket tenis bae tali jugo menyedioke alat olahraga lengkap dan tesdio jugo baju baju olahraga. Yang dak biso dateng ke toko kami jugo punyo oflline toko di market place, dan ado jasa anter jugo amen dak biso keluar kareno PPKM ini. Ayo cepetlah belanjo di Sudirman sport, olaharaga seriap hari bagus but kesehatan.
Mobil terbang Aerocar sudah mulai dipakek di Amerika serikat, dan untuk di indknesia ijin terbangnyo sudah dikeluarke dan bakal ado uji coba di Ibu Kota Nusantara. Menurut Pengamat otomotif dari Institute Teknologi Bandung ( ITB ) Yanes Pasaribu, uji coba mobil terbang di ibu kota Nusantari (IKN) merupoke gagasan yang ambisius yang jugo prospektif. Menurut yanes dijingok hargo mobilnyo yang lebih murah amen dibandingke samo helikopter, mobil terbang jugo bakal lebih biso ngakses daerah daerah pedalaman yang belom ado akses jalannyo. Menurut dio pemakean mobil terbang di Ibu Kota Nusantara merupoke solusi yang pas dari lemerintah untuk menciptake ibu kota Nusantara sebagai kota pintar masa delan yang didukung samo teknologi tinggi dan ramah lingkungan.
Ini cerito tentang almarhum papa aku, papa aku polisi yang dinas di kabupaten Ogan Komering Ulu di kota Baturajo. Hari itu hari jumat, dano memang lah biaso untuk anggota polisi ngelakuke senam pagi di lapangan kantor polsek baturajo. Ibu aku jugo amen hari jumat ado perkumpulan pagi samo ibu ibu bhayangkari. Hari itu papa pegi ke kantor memang lah ngeluh sakit perut, trus mintak dikeroki samo adek aku. Sebelum berangkat begawe papa dikeroki dulu. Abes tuh papa pegi ke kantor, trus ibu aku pegi ke kumpulan ibu ibu bhayangkari dianter samo adek aku. Amen aku kebetulan dka dirumah kareno aku kuliah di kota laen. Dak lamo beselamg tuh adek aku baru bae nyampe rumah abes nganteeke ibu aku dapet telpon dari kantor papa, ujinyo papa pingsna pas senam pagi. Dan papa langsung dibawa make mobil ambulans ke Rumah sakit. Adek aku jemput mama yang samo samo kaget legi ke rumah sakit. Pas nyampe di rumah sakit adek aku jingok papa dipindah ke kasur dorong tuh lah pucet dan merem matonyo. Dak lamo wong uang dampingi papa tuh ngomkng ke adek aku amen mecaknyo papa lah lewat selamo perjalanan tadi. Soalnyo nadinuo lah dak ngatek pas di mobil ambulans itu. Termyato bener uji dokter papa aku kenos erangan jantung dan sudah dak biso ditolong.